สิทธิ์ซีฟู้ดส์ หรือซีฟู้ดส์หลังพิงค์ (เจ้าเก่า) ที่ผมเคยทานมานานมากแล้ว แต่พอย้ายมาที่ใหม่ (ย่านฉือฉาง) ก็ไม่เคยได้แวะมาอีกเลย อาจเพราะส่วนใหญ่ ถ้านึกถึงซีฟู้ดส์ ก็มักจะไปทานที่สงขลากันครับ มาคราวนี้เป็นโอกาสดี รุ่นน้องและเพื่อน ชักชวนกันมาหาอะไรทานตอนค่ำๆ 

>>บรรยากาศร้าน ด้านหน้าเป็นรถเข็น มีวัตถุดิบซีฟู้ดส์เรียงรายกัน ถือว่าเป็นครัวที่ 1 ของร้าน ส่วนอีกครัวนึงอยู่ด้านหลังร้าน รับผิดชอบอาหารคนละแนวกันครับ ร้านขนาด 1 ห้อง มีโต๊ะนั่งประมาณ 6-7 โต๊ะ ภายในร้านดูค่อนข้างแบบดิบๆ ไม่มีการตกแต่งอะไรทั้งสิ้่นครับ .. กินได้ก็กินไป ประมาณนั้น 

>>มาถึงปุ๊บก็ปล่อยให้เป็นหน้าที่เดอะแก๊งค์ สั่งได้ตามใจชอบ (ผมทานทุกอย่างอยู่แล้ว :P) ... ไม่นานนักอาหารที่สั่งก็ถูกเสิร์ฟครับ (อาจเพราะวันนั้นลูกค้าน้อย) 
1. ข้าวผัดทะเล ข้าวผัดสีอ่อนๆ รสชาดจืดๆ ติดไปทางชืดๆ เหมือนผัดไว้นานแล้วยังไงก็ไม่รู้ ... บีบมะนาว เติมพริกน้ำปลา ก็พอทานได้ครับ 
2. ปลาสำลีเผา ปลาคลุกเคล้ากับเครื่องสมุนไพร เผาได้ในระดับพอเหมาะ เนื้อปลาชุ่มฉ่ำ รสดี แทบไม่ต้องพึ่งน้ำจิ้ม จานนี้อร่อยครับ ผมชอบ
3. หอยตลับผัดน้ำพริกเผา หอยตลับขนาดกำลังดี สด แต่เครื่องน้ำพริกเผายังไม่ค่อยลงตัวเท่าไหร่ครับ มันไม่กลมกล่อม ... พอทานได้เรื่อยๆ ครับ  
4. ยำวุ้นเส้น จานนี้ผมรู้ว่ามันไม่เหมือนยำเลยครับ รสชาดน้ำยำแบบติดหวาน แทบไม่มีรสเปรี้ยว หรือเผ็ด ให้อารมณ์แบบทานวุ้นเส้นลวกเล่นๆ กับเครื่องซีฟู้ดส์มากกว่า 
5. กุ้งอบเกลือ กุ้งไซส์กลางๆ ขนาดกำลังน่าอร่อย ความสดก็ใช้ได้อยู่ ราดมากับกระเทียมผัดกับน้ำมัน และอะไรสักอย่าง ... รสชาดมันคล้ายๆ ไข่เค็ม (ผมมั่วเอา) .. จานนี้ก็ใช้ได้อยู่ 
6. ปลาหมึกไข่นึ่งมะนาว ปลาหมึกไข่ไม่ถึงกับสดมาก แต่ไข่อัดแน่น ราดกับน้ำยำรสจัดจ้าน ทานคู่กับผักชี โอเค ครับจานนี้ เด็ดๆ 
7. ต้มยำทะเล น้ำต้มยำข้นๆ สีสันดูเหมือนจะเผ็ดแซ่บ แต่ไม่ได้เป็นแบบนั้นครับ รสชาดติดหวานนิดๆ ขาดเปรี้ยว ไปสักนิดน่าจะลงตัว ส่วนกุ้งนี่ตัวโต สดใช้ได้ ปลาหมึกก็พอไหว แต่ปลามีกลิ่นคาวเล้กน้อยครับ  

ไปกัน 4 คน 7 เมนู เล่นเอาอิ่มหนำกันไปเลยทีเดียว พอเรียกเชคบิล สนนราคา 2,250 บาท ผมคว้าบิลมาดู ได้ราคาดังนี้ :-
ข้าวผัดทะเล 200- ปลาสำลีเผา 250- หอยตลับผัดน้ำพริกเผา 80- ยำวุ้นเส้น 100- กุ้งอบเกลือ 450- ปลาหมึกไข่นึ่งมะนาว 250- ต้มยำทะเล 250- เบียร์ 7 ขวด น้ำเปล่า 2 ขวด 670- 

โดยรวมๆ สำหรับร้านนี้ผมว่า ซีฟู้ดส์ก็ไม่ได้ถึงกับสดมาก ความสดคละเคล้ากันไปในแต่ละเมนู แต่การปรุงในเมนูยังไม่ค่อยโดนใจสักเท่าไหร่ แต่สิ่งหนึ่งที่ผมสัมผัสได้ คือ กระหายน้ำมาก หลังจากทานเสร็จ ไม่แน่ใจว่า เพราะผงชูรส หรือว่าทานเค็มเยอะไปครับ ... สำหรับราคาก็ถือว่าตามมาตรฐานร้านซีฟู้ดส์ทั่วๆ ไป แต่บรรยากาศในการกินนี่ไม่ค่อยโอเคสักเท่าไหร่

ร้านนี้ปิดประมาณ 4 ทุ่ม ครับ 

  
